《阜城道中寒甚见雾淞匝树记之》
明代·凌义渠

非霜仍似霰，一夜遂封条。暧暧云垂幕，棱棱冻拆胶。

天公善刻画，世界等飘萧。映日珠缨络，迎风玉步摇。

参差漾水碧，远近障冰绡。玄圃熹微见，晶宫想像描。

编玑贯棘刺，屑粉遍林翘。茧散矜初丽，花腾惜早凋。

灾祥随地验，兵疫几时销。曷禁忧如灼，冲寒转郁陶。

作者简介：（1593—1644）明浙江乌程人，字骏甫。天启五年进士。崇祯时官给事中。居谏垣九年，建言颇多。迁山东布政使。入为大理卿。十七年，得帝死讯，自杀。有《凌忠介集》、《湘烟录》。